ananddey/assamese-wiki-corpus huggingface dataset:
টমাছ আলভা এডিচন

টমাছ আলভা এডিচন (, জন্ম: ১১ ফ্ৰেব্ৰুৱাৰী, ১৮৪৭ - মৃত্যু: ১৮ অক্টোবৰ, ১৯৩১) আমেৰিকা যুক্তৰাষ্ট্ৰৰ এগৰাকী উদ্ভাৱক আৰু ব্যৱসায়ী আছিল।

উদ্ধৃতিসমূহ

জিনিয়াছৰ নিৰানব্বৈ শতাংশই পৰিশ্ৰম আৰু অধ্যৱসায়, এক শতাংশ।
অস্থিৰতা মানেই অসন্তুষ্টি, আৰু অসন্তুষ্টি হ’ল উন্নতিৰ প্ৰথম চৰ্ত৷ এজন সম্পূৰ্ণৰূপে পৰিতৃপ্ত মানুহক মোৰ আগত থিয় কৰাই দিয়া, মই তোমাক দেখুৱাই দিম অকৃতকাৰ্যতাৰ এটা প্ৰতিমূৰ্তি৷
আমাৰ শৰীৰৰ ক্ষয় হয় মাথোঁ এটা কাৰণত আৰু সি হ’ল আমাৰ মগজুক বহন কৰি ফুৰাৰ বাবে৷ মগজুৱে সকলোকে পৰিচালনা কৰে৷ আৰু সেইকাৰণেই মগজুক স্থাপন কৰা হৈছে লাওখোলাটোৰ ভিতৰত- শৰীৰৰ একেবাৰে মূধত৷
প্ৰতিভাৰ নিৰান্নব্বৈ ভাগেই হ’ল অধ্যৱসায়৷
মই বিফল হোৱা নাই। মই মাত্ৰ ১০ হাজাৰ উপায় বিচাৰি পাইছো যিবোৰে কাম নকৰে।
জীৱনৰ বহু বিফলতা এনেকুৱা হয় যে তাৰ সন্মুখীন হোৱা মানুহে সফলতা কিমান ওচৰত আছিল সেই কথা উপলব্ধি কৰা নাছিল।
আমাৰ আটাইতকৈ ডাঙৰ দুৰ্বলতা হৈছে হাৰ মানি লোৱাতো। সফল হোৱাৰ আটাইতকৈ নিশ্চিত উপায় হ’ল আৰু মাত্ৰ এবাৰ চেষ্টা কৰা।
জীৱনত মই কেতিয়াও এদিনৰ কাৰণেও কাম কৰা নাছিলো, মোৰ প্ৰতিটো দিনেই স্ফূৰ্ত্তিহে আছিল।
পৃথিৱীত অসম্ভৱ বুলি একো কথা নাই। আমি কেৱল এতিয়াও সেয়া কেনেকৈ কৰিব লাগে নাজানো।
কিবা এটা নতুন উদ্ভাৱনৰ বাবে আপোনাক মাথোঁ প্ৰয়োজন ভাল কল্পনা আৰু জাবৰৰ দ'ম এটা।

উৎস

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:উদ্ভাৱক
শ্ৰেণী:মৃত ব্যক্তি
ৰিম্পী দাস

ৰিম্পী দাস অসমীয়া চলচ্চিত্ৰ জগতৰ এগৰাকী অভিনেত্ৰী। তেওঁ ভাৰতীয় হিন্দী টেলিভিছন জগতৰ ধাৰবাহিকত বৰ্তমান যথেষ্ট ব্যষ্ট হৈ আছে। তেখেতে অসমীয়া চলচ্চিত্ৰ জগতত খোজ পেলাই ২০০৪ চনত অশোক কুমাৰ বিষয়াৰ পৰিচালিত মনত বিৰিণাৰ জুইৰ জৰিয়তে। তেওঁ বহু কেইখন অসমীয়া চলচ্চিত্ৰত অভিনয় কৰিছে যাৰ ভিতৰত ৰাষ্ট্ৰীয় পুৰস্কাৰ প্ৰাপ্ত অজেয় আৰু মন যায় ও আছে। ইয়াৰোপৰি তেওঁ জনপ্ৰিয় অসমীয়া ভি.চি.ডি. ছবি উৰণীয়া মন, ফাগুণী, জোনাকী মন আদিতো অভিনয় কৰিছে।

২০১০ চনত ৰিম্পী দাসে কহিনুৰ থিয়েটাৰৰ জৰিয়তে অসমৰ ভ্ৰাম্যমাণ থিয়েটাৰ জগতত প্ৰৱেশ কৰে। তেওঁৰ হিন্দী টেলিভিছনৰ প্ৰথম ধাৰবাহিক হৈছে বিগ মেজিকৰ জনপ্ৰিয় ধাৰবাহিক আকবৰ বীৰবল, য'ত তেখেতে আনাৰকলিৰ চৰিত্ৰটি ৰূপায়ণ কৰিছিল আৰু তেওঁৰ সহ শিল্পী সকল আছিল- কিকু শাৰ্দা, বিশাল কটিয়ান আৰু ডিলনাজ ইৰাণী। ইয়াৰোপৰি তেওঁ সেই চেনেলৰে হাজিৰ জাৱাব বীৰবল ধাৰবাহিকখনত নুৰ জাহানৰ মুখ্য চৰিত্ৰ ৰূপায়ণ কৰে সহ শিল্পী সৌৰভ ৰাজ জৈন, গৌৰব খান্না, আশিস শৰ্মা আৰু মাদিৰাক্ষী মুণ্ডলেৰ সৈতে।

তেওঁ ষ্টাৰ প্লাছৰ জনপ্ৰিয় ধাৰবাহিক চিয়া কে ৰামত পাৰ্বতীৰ এক গুৰুত্বপূৰ্ণ চৰিত্ৰ ৰূপায়ণ কৰি যথেষ্ট জনপ্ৰিয়তা লাভ কৰে। বৰ্তমান তেওঁ কালাৰ্ছ ৰ ধাৰবাহিক, মহাকালি– অন্থ হি আৰম্ভ হেত দেৱী গংগাৰ চৰিত্ৰটি ৰূপায়ণ কৰি আছে।

চলচ্চিত্ৰপঞ্জী

Key

মুক্তিৰ অপেক্ষাত থকা

চন চলচ্চিত্ৰ পৰিচালক টোকা
২০০৪ মনত বিৰিণাৰ জুই অশোক কুমাৰ বিষয়া প্ৰথম চলচ্চিত্ৰ
২০০৬ অধিনায়ক যতীন বৰা
২০০৬ আমি অসমীয়া ৰাজীৱ ভট্টাচাৰ্য্য
২০০৮ মন যায় এম মনিৰাম
২০১০ অচিন চিনাকি মুন্না আহমেদ
২০১১ পলে পলে উৰে মন তিমথী দাস হাঞ্চে
২০১৩ কৰমা কে ৰাতি জয়ন্ত নাথ ছাদ্ৰী ভাষাৰ চলচ্চিত্ৰ
২০১৪ অজেয় জাহ্নু বৰুৱা
২০১৬ গানে কি আনে ৰাজেশ যশপাল
প্ৰযোজনা স্তৰত অৱতৰন তৰুণাভ দত্ত

দূৰদৰ্শন

চন ধাৰবাহিক চৰিত্ৰ প্ৰচাৰিত চেনেল
২০১৫ আকবৰ বীৰবল আনাৰকলি বিগ মেজিক
২০১৫ হাজিৰ জাৱাব বীৰবল নুৰ জাহান বিগ মেজিক
২০১৫ চিয়া কে ৰাম পাৰ্বতী ষ্টাৰ প্লাছ
২০১৭ মহাকালি– অন্থ হি আৰম্ভ হে দেৱী গংগা কালাৰ্ছ

ব্যক্তিগত জীৱন

তথ্য সংগ্ৰহ

শ্ৰেণী:অসমীয়া চলচ্চিত্ৰৰ অভিনেত্ৰী
ৰেলী ভাষা

ৰেলী বা ৰেল্লী এটি পূৰ্বী ভাৰতীয়-আৰ্য ভাষা যি মুখ্যতঃ পূব ভাৰত আৰু দক্ষিণ ভাৰতত ঘাইকৈ বাস কৰা ৰেলী লোকে ব্যৱহাৰ কৰে। এই ভাষা ওড়িয়া উপগোটৰ অন্তৰ্গত, অৰ্থাৎ অসমীয়া বা বাংলা ভাষাতকৈ এই ভাষা ওড়িয়া ভাষাৰ নিকটৱৰ্তী, যদিও ই তিনিওটাৰেই ভগ্নী ভাষা।

এই ভাষা ২০১১ চনৰ ভাৰতীয় জনগণনাৰ মতে প্ৰায় ১৩০০০ লোকে কৈছিল।

তথ্য সংগ্ৰহ

শ্ৰেণী: ভাৰতৰ ভাষা
শ্ৰেণী: ভাষা
টেনজিং গিয়াত্‍ ছো

টেনজিং গিয়াত্‍ ছো হৈছে চতুৰ্দশ দালাই লামা। তেখেত ১৯৫৯ চনত তিব্বতৰ পৰা প্ৰস্থান কৰি ভাৰতত আশ্ৰয় গ্ৰহণ কৰে। তিব্বতৰ শান্তিৰক্ষাৰ ক্ষেত্ৰত অবদানৰ বাবে তেখেতক শান্তিৰ ন'বেল বঁটা প্ৰদান কৰা হয়।

বাহ্যিক সংযোগ

Collection of speeches and letters
H.H. the Fourteenth Dalai Lama Tenzin Gyatso – at Rigpa Wiki
Photographs of the Dalai Lama's visit to UC Santa Cruz, October 1979 from the UC Santa Cruz Library's Digital Collections

শ্ৰেণী:চীনৰ ব্যক্তি
শ্ৰেণী:ভাৰতৰ ব্যক্তি
শ্ৰেণী:ধৰ্মীয় গুৰু
শ্ৰেণী:শান্তিৰ ন'বেল বঁটা বিজয়ী
শ্ৰেণী:ৰমন মেগছেছে বঁটা বিজয়ী
সাগৰিকা ঘাটগে

সাগৰিকা ঘাটগে খান (, জন্ম-৮ জানুৱাৰী ১৯৮৬) হৈছে এগৰাকী ভাৰতীয় অভিনেত্ৰী আৰু মডেল৷ তেওঁ প্ৰধানকৈ হিন্দী ছবিত কাম কৰে। 'চক দে ইণ্ডিয়া' নামৰ চলচ্চিত্ৰখনত প্ৰীতি ছব্ৰৱাল নামৰ চৰিত্ৰটিৰ বাবে তেওঁ জনাজাত৷ ২০১৫ চনত তেওঁ ফিয়েৰ ফেক্টৰ-খতৰো কে খিলাড়ী ৬ত অংশগ্ৰহণ কৰি চূড়ান্ত প্ৰতিযোগীৰ পৰ্যায়ত উপনীত হয়। তেওঁ ৰাষ্ট্ৰীয় পৰ্যায়ৰ হকী খেলুৱৈ আছিল৷

প্ৰাৰম্ভিক জীৱন

মহাৰাষ্ট্ৰ ৰাজ্যৰ কোলহাপুৰৰ এটি মহাৰাষ্ট্ৰীয় পৰিয়ালত ঘাটগেৰ জন্ম হয়৷ তেওঁৰ পিতৃ হৈছে বিজয়সিং ঘাটগে৷ আৰু মাতৃ হৈছে উৰ্মিলা ঘাটগে৷ মহাৰাষ্ট্ৰৰ কোলহাপুৰত তেওঁ আঠ বছৰ বয়সলৈকে থাকে৷ তাৰপিছত তেওঁ ৰাজস্থানৰ আজমেৰলৈ স্থানান্তৰিত হয়৷ ৰাজস্থানত তেওঁ মায়ো কলেজ গাৰ্লছ স্কুলত নামভৰ্তি কৰে৷ কলহাপুৰৰ শ্বাহু মহাৰাজৰ জৰিয়তে ভাৰতৰ পূৰ্বৰ এটা ৰাজগৃহৰ সৈতে তেওঁৰ সম্পৰ্ক আছে। তেওঁৰ পিতৃ কাগালৰ পূৰ্বৰ ৰাজকীয় পৰিয়ালৰ আৰু আইতাক সীতা ৰাজে ঘাটগে ইন্দোৰৰ তৃতীয় টুকোজিৰাও হোলকাৰৰ কন্যা। তেওঁৰ এজন ভ্ৰাতৃ আছে। সাগৰিকা ৰাষ্ট্ৰীয় পৰ্যায়ৰ হকী খেলুৱৈ আছিল।

ব্যক্তিগত জীৱন

nail|পতি জাহিৰ খানৰ সৈতে সাগৰিকা ঘাটগে
২০১৭ চনৰ ২৪ এপ্ৰিল তাৰিখে ঘাটগেয়ে ভাৰতীয় ক্ৰিকেটাৰ জাহিৰ খানৰ সৈতে বৈবাহিক সূত্ৰৰ কথা ৰাজহুৱা কৰে৷ ২০১৭ চনৰে নৱেম্বৰ মাহত তেওঁলোকৰ বিবাহ সম্পন্ন হয়৷

কৰ্মজীৱন

২০০৭ চনত ঘাটগেয়ে চক দে ইণ্ডিয়া (চলচ্চিত্ৰ)ত প্ৰীতি সভাৰৱালৰ চৰিত্ৰত অভিনয় কৰিছিল৷ ইয়াৰ বাবে তেওঁ ৰিবকৰ ব্ৰেণ্ড এম্বেছাদৰ হিচাপে মনোনীত হৈছিল। তেওঁ কেইবাখনো ফেশ্বন আলোচনী আৰু একাধিক ফেশ্বন শ্বোত অংশ লৈছে৷

ইয়াৰ পিছত ঘাটগেয়ে ২০০৯ চনত ফক্স নামৰ ছবিখনত উৰ্বশী মাথুৰৰ চৰিত্ৰত অভিনয় কৰে। পিছলৈ তেওঁ মিলে না মিলে হামত কামিয়াৰ চৰিত্ৰত অভিনয় কৰে। ইয়াৰ পিছত ঘাটগেয়ে ২০১২ চনৰ ৰাশ্ব ত ইমৰাণ হাশ্বমীৰ বিপৰীতে অভিনয় কৰে। ইয়াৰ পিছত ২০১৩ চনত সতীশ ৰাজৱাড়ৰ প্ৰেমাচী গোষ্ঠাত অভিনয় কৰে। অতুল কুলকাৰ্ণীৰ সৈতে ঘাটগেয়ে অভিনয় কৰা এই ছবিখনেই আছিল তেওঁৰ প্ৰথম মাৰাঠী চিনেমা।

২০১৫ চনত ফিয়েৰ ফেক্টৰ-খতৰো কে খিলাড়ী ৬ ত অংশগ্ৰহণ কৰি চূড়ান্ত প্ৰতিযোগী হিচাপে আত্মপ্ৰকাশ কৰে। ঘাটগেয়ে পৰৱৰ্তী সময়ত দিলদাৰিয়ান নামৰ পাঞ্জাবী ছবিত অভিনয় কৰে৷ ছবিখনত তেওঁ জাছি গিলৰ বিপৰীতে পালিৰ চৰিত্ৰত অভিনয় কৰিছিল।

২০১৭ চনত তেওঁ সমালোচকৰ দ্বাৰা প্ৰশংসিত ইৰাদাত মায়া সিঙৰ চৰিত্ৰত অভিনয় কৰে।

২০১৯ চনত তেওঁ অলটি বালাজীৰ বছ ৰ জৰিয়তে ডিজিটেল অভিষেক কৰিছিল য'ত তেওঁ কৰন সিং গ্ৰভাৰৰ বিপৰীতে এচিপি সাক্ষী ৰঞ্জনৰ চৰিত্ৰত অভিনয় কৰিছিল।

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:অভিনয় শিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মহাৰাষ্ট্ৰৰ ব্যক্তি

বাহ্যিক সংযোগ

Sagarika Ghatge at IMDb
ছফিয়া ভূজেল

ছফিয়া ভূজেল (নেপালী: सोफिया भुजेल) (জন্ম: ১ জানুৱাৰী ১৯৯৬) এগৰাকী নেপালী সৌন্দৰ্য প্ৰতিযোগিতাৰ খিতাপধাৰী আৰু মডেল। তেওঁ মিছ ইউনিভাৰ্ছ নেপাল ২০২২ প্ৰতিযোগিতাত বিজয়ী হৈছিল আৰু মিছ ইউনিভাৰ্ছ ২০২২-ত নেপালক প্ৰতিনিধিত্ব কৰিছিল।

প্ৰাৰম্ভিক জীৱন

ছফিয়া ভূজেলৰ জন্ম কাঠমাণ্ডুত হৈছিল। তেওঁ বিজনেছ মেনেজমেন্টত স্নাতক ডিগ্ৰী লাভ কৰিছে।

সৌন্দৰ্য প্ৰতিযোগিতাৰ কেৰিয়াৰ

২০১৯ চনৰ ৯ মে'ত ২৩ বছৰ বয়সত ভূজেলে মিছ নেপাল ২০১৯-ৰ ৰূপালী জয়ন্তী সংস্কৰণত অংশগ্ৰহণ কৰে। তেওঁ শীৰ্ষ ৭ গৰাকী চূড়ান্ত প্ৰতিযোগীৰ ভিতৰত স্থান লাভ কৰিছিল। সেই বছৰেই তেওঁক 'গ্লোবেল এছিয়ান মডেল'ত নেপালক প্ৰতিনিধিত্ব কৰিবলৈ নিযুক্ত কৰা হয়। ২০১৯ চনৰ ২১ নৱেম্বৰত ভূজেলে 'গ্লোবেল এছিয়ান মডেল ২০১৯' প্ৰতিযোগিতাত অংশ লৈ শীৰ্ষ ১০ গৰাকী চূড়ান্ত প্ৰতিযোগীৰ ভিতৰত স্থান লাভ কৰে। ২০২২ চনৰ ২ মাৰ্চত তেওঁক 'মিছ ইকো ইণ্টাৰনেশ্যনেল ২০২২'ত নেপালক প্ৰতিনিধিত্ব কৰিবলৈ নিৰ্বাচিত কৰা হয়। তাত তেওঁ শীৰ্ষ ২০-ত স্থান লাভ কৰে, যিটো ২০১৯ চনৰ পিছত নেপালৰ বাবে শ্ৰেষ্ঠ ফলাফল আছিল। ইয়াৰ পিছত তেওঁ মিছ ইউনিভাৰ্ছ নেপাল ২০২২-ত অংশগ্ৰহণ কৰি বিজয়ী হয় আৰু প্ৰতিযোগিতাখনত 'চচিয়েল ইমপেক্ট লিডাৰ'ৰ খিতাপ অৰ্জন কৰে।

প্ৰতিযোগিতাৰ তালিকা

প্ৰতিযোগিতা
স্থান
স্থান (Location)
বিশেষ বঁটা
প্ৰতিনিধিত্ব
তাৰিখ
মিছ নেপাল ২০১৯

শীৰ্ষ ৭
কিৰ্তীপুৰ, নেপাল

কাঠমাণ্ডু
৯ মে' ২০১৯

গ্লোবেল এছিয়ান মডেল ২০১৯
শীৰ্ষ ১০
পৰানাকুৱে, ফিলিপাইন

নেপাল
২১ নৱেম্বৰ ২০১৯

মিছ ইকো নেপাল ২০২২
বিজয়ী (নিযুক্ত)

কাঠমাণ্ডু, নেপাল

কাঠমাণ্ডু

২ মাৰ্চ ২০২২
মিছ ইকো ইণ্টাৰনেশ্যনেল ২০২২

শীৰ্ষ ২০
লাক্সৰ, ইজিপ্ত

নেপাল
১৮ মাৰ্চ ২০২২

মিছ ইউনিভাৰ্ছ নেপাল ২০২২
বিজয়ী
কাঠমাণ্ডু, নেপাল

চচিয়েল ইমপেক্ট লিডাৰ
কাঠমাণ্ডু
২৫ আগষ্ট ২০২২

মিছ ইউনিভাৰ্ছ ২০২২
স্থান লাভ নকৰিলে

নিউ অৰলিন্স, আমেৰিকা

নেপাল

১৪ জানুৱাৰী ২০২৩

তথ্যসূত্ৰ

বাহ্যিক সংযোগ

মিছ নেপালৰ ৱেবছাইট
মিছ ইউনিভাৰ্ছ নেপালৰ ৱেবছাইট

শ্ৰেণী:নেপালৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
বাৰান কোছাৰী

বাৰান কোছাৰী (ফাৰ্চী: باران کوثری; জন্ম ১৬ ছেপ্টেম্বৰ, ১৯৮৫) হৈছে এগৰাকী ইৰানী অভিনেত্ৰী। চলচ্চিত্ৰ নিৰ্মাতা জাহাংগীৰ কোছাৰী আৰু ৰাখশান বাণী-এতেমাদৰ ঘৰত জন্মগ্ৰহণ কৰা বাৰানে তেওঁৰ মাতৃৰ চলচ্চিত্ৰত অভিনয় কৰিয়েই কেৰিয়াৰ আৰম্ভ কৰিছিল। কোছাৰীয়ে দুটাকৈ ক্ৰিষ্টাল চিমৰ্গ, দুটা হাফেজ বঁটা, দুটা ইৰান চিনেমা চেলিব্ৰেশ্যন বঁটা আৰু দুটা ইৰানৰ চলচ্চিত্ৰ সমালোচক আৰু লেখক সংস্থাৰ বঁটাকে ধৰি বিভিন্ন সন্মান লাভ কৰিছে।

কৰ্মজীৱন

তেওঁ চুৰেহ একাডেমীৰপৰা স্নাতক ডিগ্ৰী লাভ কৰে। ১৯৯১ চনৰ দ্য বেষ্ট পাপা অৱ দ্য ৱৰ্ল্ড হৈছে তেওঁৰ প্ৰথম অভিনয়ৰ অভিজ্ঞতা। তেওঁ তেওঁৰ মাতৃৰ কেইখনমান চলচ্চিত্ৰত অভিনয় কৰিছিল, যাৰ ভিতৰত নাৰ্গিছ (১৯৯১), দ্য ব্লু-ভেইল্ড (১৯৯৪), মে লেডী (১৯৯৭), কিশ ষ্ট’ৰীজ (১৯৯৮), আণ্ডাৰ দ্য স্কিন অৱ দ্য চিটি (২০০০) আৰু প্ৰামাণ্যচিত্ৰ আৱাৰ টাইমছ (২০০১) অন্যতম। ২০০৭ চনত মেইনলাইন চলচ্চিত্ৰত কৰা সুন্দৰ অভিনয়ৰ বাবে তেওঁ এছিয়া পেচিফিক স্ক্ৰীন এৱাৰ্ডত শ্ৰেষ্ঠ অভিনেত্ৰীৰ বঁটাৰ বাবে মনোনীত হৈছিল।

ইয়াৰ উপৰি বাৰান কোছাৰীয়ে আজিটা হাজিয়ানৰ পৰিচালনাত নিৰ্মিত অভাৰ দ্য মিৰৰ (১৯৯৭) নাটকত অভিনয় কৰি এগৰাকী নাট্য অভিনেত্ৰী হিচাপেও নিজৰ পাৰদৰ্শিতা প্ৰমাণ কৰিছিল।

দাতব্য কাৰ্যসূচী

কোছাৰীক ইৰানত চুইডেনৰ ‘য়াৰী দাতব্য সংস্থা’ৰ ৰাষ্ট্ৰদূত হিচাপে পৰিচিত কৰোৱা হৈছে। য়াৰী হৈছে এক স্বতন্ত্ৰ, অলাভজনক আৰু বেচৰকাৰী সংস্থা যিয়ে “পথৰ শিশু কমক, শিক্ষাৰ্থী বাঢ়ক” শ্ল’গানৰ অধীনত কাম কৰে। এই সংস্থাটোৰ প্ৰধান লক্ষ্য হৈছে শিশুসকলক সৰ্বাংগীণ সহায় কৰা, শৈক্ষিক সুযোগ সৃষ্টি কৰা আৰু সুবিধাবঞ্চিত অঞ্চলৰ বিদ্যালয় তথা পুথিভঁৰালসমূহৰ বাবে সম্পদ যোগান ধৰা। এই প্ৰচেষ্টাক চুইডেনৰ স্পনচৰসকলৰ স্বেচ্ছামূলক আৰ্থিক সাহায্যৰে সমৰ্থন কৰা হয়।

তথ্যসূত্ৰ

বাহ্যিক সংযোগ

Baran Kosari On SourehCinema (in Persian)
سانسور جدید باران کوثری در تلویزیون

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
পিওটাৰ ইলিচ চালইকভস্কি

পিওটাৰ ইলিচ চালইকভস্কি (ইংৰাজী: Pyotr Ilyich Tchaikovsky; ৰাছিয়ান: Пётр Ильи́ч Чайко́вский; জন্ম: ৭ মে ১৮৪০ – মৃত্যু: ৬ নৱেম্বৰ ১৮৯৩) এজন খ্যাতনামা ৰাছিয়ান সংগীতজ্ঞ আৰু ৰোমাণ্টিক যুগৰ অন্যতম মহান গীতিকাৰ আছিল। তেওঁৰ ৰচনাবোৰত গভীৰ আবেগ, অলংকৃত সংগীতবিন্যাস আৰু ৰাছিয়ান লোকধ্বনিৰ সংমিশ্ৰণ দেখা যায়। চালইকভস্কিৰ নাম বিশ্বব্যাপী বিখ্যাত, বিশেষকৈ তেওঁৰ The Nutcracker, Swan Lake আৰু 1812 Overture-ৰ বাবে।

জীৱন আৰু শিক্ষা

পিওটাৰ চালইকভস্কিৰ জন্ম ৰাছিয়াৰ ভটকিন্স্ক নামৰ এখন সৰু চহৰত হৈছিল। তেওঁৰ পিতৃ আছিল এজন খনিতত্ত্বৰ ইঞ্জিনিয়াৰ। তেওঁ শৈশৱতে সংগীতৰ প্ৰতি গভীৰ আকৰ্ষণ দেখুওৱা আৰম্ভ কৰিছিল। যদিও পিতৃ-মাতৃয়ে তেওঁক আইনৰ ছাত্ৰ হিচাপে গঢ়ি তুলিবলৈ বিচাৰিছিল, চালইকভস্কিয়ে পাছত পেটাৰ্ছবৰ্গ কন্সাৰ্ভেটৰীত সংগীত অধ্যয়ন আৰম্ভ কৰে।

সংগীতৰ যাত্ৰা

চালইকভস্কিৰ সংগীত শৈলী ইউৰোপীয় শাস্ত্ৰীয় সংগীতৰ গঠন আৰু ৰাছিয়ান সংগীতৰ আবেগিক বহিৰ্প্ৰকাশৰ মিশ্ৰণ। তেওঁ বহু ধৰণৰ সংগীত সৃষ্টি কৰিছিল:

বেলেট (Ballet):
Swan Lake (1876)
The Sleeping Beauty (1889)
The Nutcracker (1892)

চিনেমাটিক অপেৰা:
Eugene Onegin (1879)
The Queen of Spades (1890)

Symphonies (Symphony No. 4, 5, 6 – “Pathétique”)
Piano & Violin Concerto
1812 Overture – ৰাছিয়াৰ নেপোলিয়নৰ ওপৰত জয় উদযাপন কৰিবলৈ লিখা।

মানসিক স্বাস্থ্য আৰু জীৱনৰ সংগ্ৰাম

চালইকভস্কিৰ ব্যক্তিগত জীৱন অতিশয় জটিল আছিল। তেওঁ সমকামী আছিল বুলি অধিকাংশ জৈৱ-লেখকে উল্লেখ কৰিছে — যদিও তেতিয়া এইটো সমাজত সম্পূৰ্ণ নিষিদ্ধ বিষয় আছিল। এই আত্মসংঘাত আৰু মানসিক উদ্বেগ তেওঁৰ সংগীতৰ গভীৰ আবেগৰ উৎস হিচাপে দেখা যায়।

তেওঁ এটা বিয়া কৰিছিল, কিন্তু সেই বিবাহ অতি কম দিনতে ধ্বংস হৈছিল। তেওঁৰ সংগীতচৰ্চা আৰু যন্ত্ৰণাবিধূৰ্ণ জীৱনৰ মাজেৰে বহু চিঠি-পত্ৰ, আত্মজীৱনীমূলক মনোভাৱ প্ৰকাশ পাইছে।

মৃত্যু

১৮৯৩ চনৰ নৱেম্বৰ মাহত Symphony No. 6 (Pathétique) প্ৰদৰ্শনৰ কিছুদিনৰ পাছত তেওঁ কলেৰাত আক্ৰান্ত হৈ মৃত্যু বৰণ কৰে। যদিও মৃত্যুৰ কাৰণ সন্দেহযুক্ত, কিছু ইতিহাসবিদে আত্মহত্যাৰ সম্ভাৱনাও উত্থাপন কৰিছে।

প্ৰভাৱ

চালইকভস্কিৰ সংগীত আজিও বিশ্বজুৰি প্ৰচলিত।
তেওঁৰ নামত “Tchaikovsky Conservatory” আৰু “Tchaikovsky International Music Competition” আছে।
ইউৰোপ, আমেৰিকা আৰু এছিয়াৰ বিভিন্ন অপেৰা হাউচত তেওঁৰ বেলেট আৰু অপেৰাসমূহ নিয়মিত ৰূপে মঞ্চস্থ কৰা হয়।

উৎস

শ্ৰেণী:ৰাছিয়াৰ ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:সংগীতজ্ঞ
শ্ৰেণী:সুৰকাৰ
কেট হাটন

কেট হাটন (Kate Hutton; জন্ম: ১৯৪৯), যাৰ উপনাম হ'ল আৰ্থকুৱেক লেডী (Earthquake Lady), ড° কেট, বা আৰ্থকুৱেক কেট। তেওঁ কেলিফৰ্ণিয়াৰ পাছাদেনাস্থিত কেলিফৰ্ণিয়া ইনষ্টিটিউট অৱ টেকন’লজীৰ এগৰাকী প্ৰাক্তন কৰ্মচাৰী তথা ভূকম্পবিজ্ঞানী আছিল, য’ত তেওঁ ৩৭ বছৰ ধৰি দক্ষিণ কেলিফৰ্ণিয়াৰ ভূমিকম্পৰ কাৰ্যকলাপ নিৰীক্ষণ কৰিছিল।

পটভূমি

হাটনে ডাঙৰ-দীঘল হৈ থকা সময়ছোৱাত তেওঁৰ পৰিয়ালটো আমেৰিকাৰ কেইবাখনো ৰাজ্যত বাস কৰিছিল আৰু তেওঁলোকে টাইৱানত ছবছৰ অতিবাহিত কৰিছিল। তেওঁ সকলো ধৰণৰ প্ৰাকৃতিক বিজ্ঞানৰ প্ৰতি আগ্ৰহী আছিল আৰু শেষলৈ গণিত তথা বিজ্ঞানৰ ক্ষেত্ৰখনতে থকাৰ সিদ্ধান্ত লৈছিল। কিশোৰ অৱস্থাত হাটন এগৰাকী অপেচাদাৰী জ্যোতিৰ্বিজ্ঞানী আছিল।

হাটনে ১৯৭১ চনত পেনিছিলভেনিয়া ষ্টেট ইউনিভাৰ্চিটিৰ পৰা জ্যোতিৰ্বিজ্ঞানত স্নাতক ডিগ্ৰী লাভ কৰে। ইয়াৰ পিছত তেওঁ ইউনিভাৰ্চিটি অৱ মেৰীলেণ্ড, কলেজ পাৰ্কৰ পৰা ১৯৭৩ চনত স্নাতকোত্তৰ আৰু ১৯৭৬ চনত জ্যোতিৰ্বিজ্ঞানত পিএইচডি ডিগ্ৰী লাভ কৰে।

বৈজ্ঞানিক কৰ্মজীৱন

পিএইচডি সম্পূৰ্ণ কৰাৰ পিছত হাটনে কৈছিল যে জ্যোতিৰ্বিজ্ঞানৰ চাকৰিৰ অভাৱ হোৱাত তেওঁ নিজৰ কেৰিয়াৰ সলনি কৰিছিল। তেওঁ জ্যোতিৰ্বিজ্ঞান আৰু ভূকম্পবিজ্ঞানক প্ৰায় একে চকুৰেই চাইছিল: "পৃথিৱীখনো আচলতে এটা গ্ৰহেই, গতিকে ওপৰলৈ চোৱাৰ সলনি তললৈ চোৱাটোৱেই ইয়াৰ মূল কথা।" চিচম’টেকটনিক্স, আৰু ছাউদাৰ্ণ কেলিফৰ্ণিয়া চিচমিক নেটৱৰ্কৰ বিকাশ।

হাটনে "আৰ্থকুৱেক কেটালগ"ৰ ধাৰাবাহিকতা উন্নত কৰাৰ বাবে এটা প্ৰকল্পত কাম কৰিছিল, যিখন ১৯৩২ চনৰ পৰা দক্ষিণ কেলিফৰ্ণিয়াত ৰেকৰ্ড কৰা ৪ লাখতকৈও অধিক ভূমিকম্পৰ এখন তালিকা।

হাটনে ২০১৫ চনৰ ৩০ জানুৱাৰীত কেলটেকৰ পৰা অৱসৰ গ্ৰহণ কৰে।

ব্যক্তিগত জীৱন

হাটন এগৰাকী অনুজ্ঞাপত্ৰপ্ৰাপ্ত এমেচাৰ ৰেডিঅ’ (ham radio) অপাৰেটৰ আৰু তেওঁ পাম স্প্ৰিংছ হেমফেষ্টৰ সৈতে জড়িত আছিল। ইয়াৰ উপৰিও তেওঁ আমেৰিকান ৰেডিঅ’ ৰিলে লীগৰ লছ এঞ্জেলছ শাখাৰ ছেকচন ট্ৰাফিক মেনেজাৰ, যিটো সংস্থা নিজকে "এমেচাৰ ৰেডিঅ’ৰ ৰাষ্ট্ৰীয় সংস্থা" বুলি পৰিচয় দিয়ে।

হাটনে ১৯৮৪ চনৰ পৰাই এগৰাকী মুকলি লেচবিয়ান আৰু তেওঁক প্ৰায়ে এক "লেচবিয়ান আইকন" হিচাপে তালিকাভুক্ত কৰা হয়।

হাটনে ১৯৯০ চনৰ কেভিন বেকন অভিনীত জনপ্ৰিয় ভৌতিক ছবি ট্ৰেমাৰ্ছত এগৰাকী পৰামৰ্শদাতা ভূকম্পবিজ্ঞানী হিচাপে কাম কৰিছিল। তেওঁ ১৯৮১ চনৰ ন’ষ্ট্ৰাডামাছৰ ওপৰত আধাৰিত তথ্যচিত্ৰ-চলচ্চিত্ৰ দ্য মেন হু ছ’ টুমৰোতো অভিনয় কৰিছিল।

জনসম্পৰ্ক

১৯৮০ আৰু ১৯৯০ চনৰ দশকৰ পৰা হাটনে নিয়মিতভাৱে সংবাদ মাধ্যমত অকলে আৰু কেতিয়াবা তেওঁৰ আমেৰিকা যুক্তৰাষ্ট্ৰৰ ভূতাত্ত্বিক জৰীপৰ সহকৰ্মী ড° লুচি জোনছৰ সৈতে দক্ষিণ কেলিফৰ্ণিয়া আৰু বিদেশৰ শেহতীয়া ভূমিকম্পৰ বিষয়ে জনসাধাৰণক অৱগত কৰিবলৈ উপস্থিত হৈছিল। জটিল বিষয়সমূহ জনসাধাৰণৰ ওচৰত স্পষ্ট আৰু সঠিকভাৱে বাখ্যা কৰিব পৰা ক্ষমতাৰ বাবে হাটন কেলটেকত "অতিকৈ সফল আৰু উচ্চ প্ৰমূল্যৰ" আছিল।

তথ্যসূত্ৰ

শ্ৰেণী:ভূমিকম্প
শ্ৰেণী:লেচবিয়ান বিজ্ঞানী
পোহৰ

মানুহৰ চকুৰ বাবে সংবেদনশীল বিদ্যুত চুম্বকীয় বৰ্ণালীৰ দৃশ্যমান অংশক পোহৰ বা দৃশ্যমান পোহৰ বা আলোক বোলা হয়। দৃশ্যমান পোহৰৰ তৰংগদৈৰ্ঘ্যৰ পৰিসৰ হৈছে প্ৰায় ৩৮০ বা ৪০০ নেন'মিটাৰৰ পৰা প্ৰায় ৭৬০ বা ৭৮০ নেন'মিটাৰ আৰু কম্পনাংকৰ পৰিসৰ হৈছে প্ৰায় ৪০৫ হাৰ্টজৰ পৰা ৭৯০ হাৰ্টজৰ ভিতৰত। পদাৰ্থবিজ্ঞানৰ সংজ্ঞাত পোহৰ শব্দটোৰ দ্বাৰা মানুহৰ চকুৰ বাবে অদৃশ্য অৱলোহিত (নিম্ন কম্পনাংক) আৰু অতি বেঙুনীয়া (উচ্চ কম্পনাংক) অঞ্চলৰ নিকটৱৰ্তী বিকিৰণক সামৰি লোৱা হয়।

পোহৰৰ প্ৰাথমিক ধৰ্মবোৰ হৈছে তীব্ৰতা, পৰিভ্ৰমণৰ দিশ, কম্পনাংক বা তৰংগদৈৰ্ঘ্যৰ বৰ্ণালী আৰু ধ্ৰুৱীয়তা, শূন্যত ইয়াৰ বেগ হৈছে ২৯,৯৭,৯২,৪৫৮ মিটাৰ প্ৰতি ছেকেণ্ড। বিশেষ আপেক্ষিকতাবাদৰ সূত্ৰ অনুসৰি ই মহাবিশ্বত যিকোনো শক্তি, পদাৰ্থ বা তথ্যই পাবপৰা সৰ্বোচ্ছ বেগ। ই পদাৰ্থবিদ্যাৰ এক অত্যন্ত প্ৰয়োজনীয় ধ্ৰুবক আৰু সাধাৰণতে ইয়াক ইংৰাজী "c" আখৰেৰে সূচিত কৰা হয়।

পোহৰ 'ফ'টন' নামৰ কিছুমান সূক্ষ্ম 'গোট' বা এককৰ জৰিয়তে বিকিৰিত আৰু অৱশোষিত হয়। পোহৰে তৰংগ আৰু কণা- এই দুই ধৰণৰ ধৰ্ম প্ৰদৰ্শন কৰে। এই বিশেষ ধৰ্মক তৰংগ-কণা দ্বৈত ধৰ্ম বুলি কোৱা হয়। পোহৰৰ বিষয়ে অধ্যয়নক 'আলোক বিজ্ঞান' বোলা হয় আৰু ই আধুনিক পদাৰ্থবিজ্ঞানত গৱেষণাৰ এক উল্লেখযোগ্য ক্ষেত্ৰ।

পোহৰৰ গতি

শূন্য ত পোহৰৰ বেগ হৈছে ২৯,৯৭,৯২,৪৫৮   মিঃ/ছেঃ (প্ৰায় ১৮৬,২৮২ মাইল প্ৰতি ছেকেণ্ড)। আন্তৰ্জাতিক একক পদ্ধতিত পোহৰৰ গতিবেগ ধ্ৰুৱক আৰু দৈৰ্ঘ্যৰ একক মিটাৰ পোহৰৰ বেগৰ সাপেক্ষে সংজ্ঞাবদ্ধ কৰা হয়।

ইতিহাসৰ বিভিন্ন সময়ত বহু পদাৰ্থবিদে পোহৰৰ গতিবেগ নিৰ্ণয় কৰাৰ বাবে প্ৰচেষ্টা চলাইছিল। সপ্তদশ শতাব্দীত গেলিলিঅ’ই পোহৰৰ গতি মাপনৰ প্ৰয়াস কৰিছিল। ১৬৭৬ খ্ৰিঃত ডেনমাৰ্কৰ পদাৰ্থবিদ Ole Rømer ৰ দ্বাৰা পোহৰৰ গতি মাপনৰ পৰীক্ষা পৰিচালিত হৈছিল। দূৰবীক্ষণ যন্ত্ৰৰ সহায়ত Rømer-এ বৃহস্পতি আৰু ইয়াৰ এক উপগ্ৰহ, Io-ৰ গতি পৰ্যবেক্ষণ কৰিছিল। Io-ৰ কক্ষপথৰ আপাত পৰ্য্যায়কালৰ তাৰতম্য লক্ষ্য কৰি তেওঁ গনণা কৰি উলিয়াইছিল যে, পোহৰে পৃথিৱীৰ কক্ষপথৰ ব্যাসৰ দূৰত্ব অতিক্ৰম কৰিবলৈ প্ৰায় ২২ মিনিট সময় লয়। দূৰ্ভাগ্যক্ৰমে সেইসময়ত ইয়াৰ আকাৰ জনা হোৱা নাছিল। Rømer-ৰ সময়ত পৃথিৱীৰ কক্ষপথৰ ব্যাসৰ জোখ উপলব্ধ হোৱাহেঁতেন তেওঁৰ গনণাত পোহৰৰ গতিবেগ ২২৭,০০০,০০০ মিঃ/ছেঃ পোৱা গ'লহেঁতেন।

বিদ্যুত-চুম্বকীয় বৰ্ণালী

]] পোহৰক চিনাক্ত কৰি দেখুওৱা হৈছে
সাধাৰণতে, বিদ্যুত-চুম্বকীয় বিকিৰণক (ইয়াত 'বিকিৰণ' অভিধাত স্থানু বিদ্যুত আৰু চুম্বকীয় ক্ষেত্ৰ আৰু নিকট ক্ষেত্ৰক অন্তৰ্ভুক্ত কৰা হোৱা নাই) তৰংগদৈৰ্ঘ্যৰ মানৰ ওপৰত নিৰ্ভৰ কৰি ৰে'ডিঅ', মাইক্ৰ'তৰংগ, অৱলোহিত, (আমি পোহৰ হিচাপে পোৱা) দৃশ্যমান অংশ, অতিবেঙুনীয়া, এক্স-ৰে' আৰু গামা ৰশ্মি, এইকেইটা ভাগত শ্ৰেণীবিভাজিত কৰা হয়।

বিদ্যুত-চুম্বকীয় বিকিৰণৰ আচৰণ ইয়াৰ তৰংগদৈৰ্ঘ্যৰ ওপৰত নিৰ্ভৰশীল। উচ্চ কম্পনাংকৰ তৰংগৰ তৰংগদৈৰ্ঘ্য কম, আৰু নিম্ন কম্পনাংকৰ তৰংগৰ তৰংগদৈৰ্ঘ্যৰ বেছি। যেতিয়া বিদ্যুত-চুম্বকীয় বিকিৰণে এটীয়া পৰমাণু আৰু অণুৰ সৈতে পাৰস্পৰিক ক্ৰিয়াৰ দ্বাৰা প্ৰভাৱিত হয়, তেতিয়া ইয়াৰ আচৰণ প্ৰতিটো কোৱাণ্টাত নিহিত শক্তিৰ ওপৰত নিৰ্ভৰ কৰে।

আলোক বিজ্ঞান

পোহৰ আৰু পদাৰ্থৰ সৈতে পোহৰৰ ক্ৰিয়া-প্ৰক্ৰিয়া সম্পৰ্কীয় বিষয়ৰ অধ্যয়নক আলোক বিজ্ঞান বোলা হয়। আলোকীয় পৰিঘটনা যেনে, ৰামধেনু আৰু মেৰুজ্যোতি ইত্যাদি বিষয়সমূহৰ অধ্যয়ন আৰু গৱেষণাৰ জৰিয়তে পোহৰৰ প্ৰকৃতি সম্পৰ্কীয় বহুতো তথ্য উদ্ঘাটন কৰিব পাৰি।

তথ্যসূত্ৰ

*
শ্ৰেণী:আলোক বিজ্ঞান
ইৰানৰ গণমাধ্যম

ইৰাণৰ গণমাধ্যম ব্যক্তিগত আৰু ৰাজহুৱা দুয়োটা মালিকানাধীন যদিও সকলো চেনেল চেঞ্চৰশ্বিপৰ অধীনত। ২০১৬ চনত ইৰাণৰ ১৭৮খন বাতৰি কাকত, ৮৩খন আলোচনী, ১৫,০০০খন তথ্য ছাইট আৰু ২০ লাখ ব্লগ আছিল। ইছলামিক বিপ্লৱী আদালতৰ ছপা মাধ্যম নিৰীক্ষণ কৰাৰ কৰ্তৃত্ব আছে, আৰু জুৰীয়ে ধৰ্মবিৰোধী, মানহানিকাৰক বা জাতীয় স্বাৰ্থৰ বাবে ক্ষতিকাৰক সামগ্ৰী প্ৰকাশ কৰাৰ বাবে দোষী সাব্যস্ত কৰা বাতৰি কাকত বা আলোচনীৰ প্ৰকাশ স্থগিত বা অনুজ্ঞাপত্ৰ বাতিল কৰিব পাৰে।

ইৰাণৰ গণমাধ্যমৰ অন্যতম মূল নিয়ন্ত্ৰণ কৰ্তৃপক্ষ হৈছে গণমাধ্যম নিয়ন্ত্ৰণ কৰ্তৃপক্ষ সংস্থা।

বাতৰি কাকত

পাৰ্চী ভাষাৰ কাঘাজ-ই আখবৰ ("বাতৰিৰ কাগজ") আছিল কাজাৰ ইৰাণত প্ৰকাশিত এখন মাহেকীয়া বাতৰি কাকত। ১৮৩৭ চনৰ ১ মে’ত প্ৰথম সংখ্যা প্ৰকাশ কৰা এইখন ইৰাণত প্ৰকাশ পোৱা প্ৰথমখন কাকত আছিল। মহম্মদ শ্বাহ কাজাৰৰ নিৰ্দেশত কাকতখন সৃষ্টিৰ বাবে তেহৰাণত মিৰ্জা ছালেহ শ্বিৰাজীয়ে পৰিচালনা কৰিছিল।

ইৰাণৰ বেছিভাগ বাতৰি কাকত পাৰ্চী ভাষাত প্ৰকাশ পায় যদিও ইংৰাজী আৰু অন্যান্য ভাষাৰ বাতৰি কাকতও আছে। সৰ্বাধিক বিক্ৰী হোৱা কাকত প্ৰকাশ পায় তেহৰাণত। জনপ্ৰিয় দৈনিক আৰু সাপ্তাহিক বাতৰি কাকতসমূহৰ ভিতৰত ইৰাণ, ইটেলাট, কায়হান, হামশ্বাহৰী, ৰিছালাট আদি অন্যতম। ইৰাণ ডেইলী আৰু তেহৰাণ টাইমছ দুয়োখন ইংৰাজী ভাষাৰ বাতৰি কাকত। ইৰাণৰ সৰ্ববৃহৎ মিডিয়া কোম্পানী হৈছে ইছলামিক ৰিপাব্লিক অৱ ইৰাণ ব্ৰডকাষ্টিং (IRIB)। ফাইনেন্সিয়েল ট্ৰিবিউন হৈছে ইংৰাজী ভাষাৰ মূল (অনলাইন) অৰ্থনৈতিক বাতৰি কাকত। ইৰাণ ফ্ৰণ্ট পেজ (আই এফ পি নিউজ) হৈছে ইংৰাজী ভাষাৰ এটা বাতৰি ৱেবছাইট যিয়ে পাঠকসকলক ইৰাণৰ পাৰ্চী ভাষাৰ সংবাদ মাধ্যমে প্ৰকাশ কৰা ইৰাণৰ শেহতীয়া বাতৰি আৰু মতামতসমূহৰ ইংৰাজী অনুবাদ প্ৰদান কৰে।

বিদেশী সম্প্ৰচাৰ

দেশখনে কেইবাটাও বিদেশী সম্প্ৰচাৰ লাভ কৰে, য'ত বিবিচি পাৰ্চী টিভি, কল ইজৰাইল, ৰেডিঅ' ফাৰ্ডাৰপৰা পাৰ্চী ভাষাৰ অনুষ্ঠান সম্প্ৰচাৰ হয়; কিন্তু এই সম্প্ৰচাৰসমূহ কেতিয়াবা ৰেডিঅ' জামিঙৰদ্বাৰা বাধাপ্ৰাপ্ত হয়। ৰাষ্ট্ৰীয় আইন আৰু নিয়মৰপৰা বিচ্যুত হোৱা যিকোনো বস্তু চৰকাৰে চেঞ্চৰ কৰে। ইৰাণৰ বেছিভাগ মানুহেই অৰ্থাৎ ৮০ শতাংশতকৈ অধিক লোকে তেওঁলোকৰ বাতৰি চৰকাৰী সংবাদ মাধ্যমৰপৰা পায়। ইৰাণত ব্যক্তিগত, স্বতন্ত্ৰ সংবাদ মাধ্যম স্থাপনৰ প্ৰচেষ্টা বন্ধ বা নিৰ্মূল কৰা হৈছে আৰু ৰিপ’ৰ্টাৰ্ছ উইদাউট বৰ্ডাৰে ঘোষণা কৰিছে যে মধ্যপ্ৰাচ্যৰ ভিতৰত ইৰাণৰ ভিতৰতে সৰ্বাধিক কাৰাবন্দী সাংবাদিক আছে। ১৯৭৯ চনৰ ইৰাণৰ সংবিধান অনুসৰি সকলো সম্প্ৰচাৰ কেৱল চৰকাৰে কৰিব লাগিব আৰু ১৯৯৪ চনত ইছলামিক ৰিপাব্লিকে উপগ্ৰহ টেলিভিছনৰ ব্যৱহাৰ নিষিদ্ধ কৰে। ইয়াৰ পিছতো ৩০ শতাংশতকৈ অধিক ইৰাণীয়ে প্ৰকৃততে উপগ্ৰহ টেলিভিছন চেনেল চায়।

তথ্যৰ উৎস

বাহ্যিক সংযোগ

Politics and Media in Iran

শ্ৰেণী:গণমাধ্যম
শ্ৰেণী:ইৰান
কামদা একাদশী

কামদা একাদশী হৈছে হিন্দু সকলৰ এক উৎসৱ। চান্দ্ৰ মাহ চৈত্ৰা (মাৰ্চ-এপ্ৰিল) একাদশীত এই উৎসৱ পালন কৰা হয়। নৱবৰ্ষ আৰম্ভৰ পিছত এইটো প্ৰথমটো একাদশী। কামদা নামে সকলো আকাংক্ষা পূৰণ কৰাটো বুজায়।

আনুষ্ঠানিকতা

কামদা একাদশীৰ পুৱা স্নান কৰাৰ পিছত ভক্তসকলে উপবাস ৰাখে। কাষৰ মন্দিৰত কৃষ্ণৰ ৰূপত বিষ্ণুকো অৰ্চনা আগবঢ়োৱা হয়।

এই উপবাসৰ ফলস্বৰূপে সকলো মনোকামনাৰ পূৰ্তি হয় বিশ্বাস কৰা হয়। ইয়াৰ ফলত আনকি ব্ৰহ্মহত্যাৰ দৰে পাপো মোচন হোৱাৰ লগতে ভক্তজনৰ লগতে সমগ্ৰ পৰিয়ালটোৱেই অভিশাপৰপৰা মুক্তি পায় বুলি কোৱা হয়।

তথ্যসূত্ৰ

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
হিন্দু-ধৰ্ম কি?

হিন্দু-ধৰ্ম কি? কিতাপখন মহাত্মা গান্ধীৰ ১২৫ বছৰীয়া জন্ম-জয়ন্তী উপলক্ষে প্ৰকাশ হৈছিল। ভাৰতীয় ইতিহাস অনুসন্ধান পৰিষদৰ হৈ কিতাপখন নেশ্যনেল বুক ট্ৰাষ্ট, ইণ্ডিয়াই প্ৰকাশ কৰিছিল। সাহিত্যিক-সাংবাদিক তিলক হাজৰিকাই কিতাপখন অসমীয়ালৈ অনুবাদ কৰিছে। অসমীয়া অনুবাদটো ১৯৯৪ চনত প্ৰথম প্ৰকাশ হয় আৰু ২০১০ চনত প্ৰথম পুনৰমুদ্ৰণ হয়।

লেখক পৰিচয়

মহাত্মা গান্ধী

গুজৰাটৰ পোৰবন্দৰত মহাত্মা গান্ধীৰ জন্ম। জন্মসূত্ৰে তেখেত আছিল সনাতনী হিন্দু। ভাৰতৰ স্বাধীনতা আন্দোলনৰ তেখেত এগৰাকী গুৰি-ধৰোঁতা আছিল। অহিংস নীতিৰে আন্দোলন কৰাৰ পৃষ্ঠপোষকতা কৰাৰ বাবে তেখেতৰ জন্মদিৱস ২ অক্টোবৰ তাৰিখটো গান্ধী জয়ন্তীৰ লগতে আন্তৰ্জাতিক অহিংসা দিৱস ৰূপে পালন কৰা হয়। গান্ধী পেচাত এগৰাকী অধিবক্তা আছিল আৰু দক্ষিণ আফ্ৰিকাত থকা সময়ছোৱাত তাত থকা প্ৰবাসী ভাৰতীয়সকলৰ বাবে সম অধিকাৰ বিচাৰি প্ৰথমটো অহিংস আন্দোলন কৰিছিল। ব্ৰিটিছ শাসিত ভাৰতলৈ ওভতাৰ পিছত দেশ স্বাধীন কৰাৰ মনোৰথেৰে তেখেতে ভাৰতত অহিংস আন্দোলনৰ গুৰি ধৰে। দুখীয়া দেশবাসীৰ কৰুণ অৱস্থাই গান্ধীৰ মনত প্ৰভাৱ পেলায় আৰু চুট-কোট এৰি গান্ধীয়ে আঁঠুৰ মূৰত চুৰিয়া পিন্ধাৰ লগতে বিদেশী সাঁজ পৰিত্যাগ যঁতৰত সূতা কাটি নিজৰ কাপোৰ নিজে বৈ উলিয়াবলৈ দেশবাসীক উদ্বুদ্ধ কৰে। আন্দোলনৰ সমানে সমানে নিজৰ বিচাৰধাৰা আৰু চিন্তা-চৰ্চা সম্পৰ্কে তেখেতে কেইবাখনো দৈনিক কাকতত নিয়মীয়াকৈ লিখিছিল। এই কিতাপখন তেনে লেখনীৰ আধাৰতে প্ৰস্তুত কৰি উলিওৱা হৈছে।

অনুবাদক তিলক হাজৰিকা

তিলক হাজৰিকা অসমৰ এগৰাকী সাহিত্যিক আৰু সাংবাদিক। সাংবাদিকতাৰ সমান্তৰালকৈ তেখেতে সাংবাদিকতা বিষয়ক কেইবাখনো কিতাপ লিখিছিল আৰু অনুবাদ কৰিছিল। ১৯২১ চনত কলিয়াবৰত তেখেতৰ জন্ম হৈছিল। তেখেত অসম আন্দোলনৰ এগৰাকী অগ্ৰনী যোদ্ধা আছিল। অনুবাদ কৰ্মৰ বাবে তেখেতে ১৯৯৬ চনত সাহিত্য অকাডেমি বঁটা লাভ কৰিছিল। হিন্দু-ধৰ্ম কি? তেখেতৰ এটি অনুবাদ কৰ্ম।

গ্ৰন্থখনৰ বিষয় বিৱৰণ

কিতাপখনত হিন্দু-ধৰ্ম কি?, মই কিয় হিন্দু, সনাতন হিন্দু, অস্পৃশ্যতাৰ পাপ আদি কৰি ৪৩টা পাঠ আছে। গান্ধীৰ চিন্তাৰ প্ৰাসংগিকতাই কিতাপখনৰ ঘাই উপাদান। ইয়ং ইণ্ডিয়া, হৰিজন আৰু নৱজীৱন কাকতত গান্ধীজীয়ে হিন্দী আৰু গুজৰাটী ভাষাত বিভিন্ন প্ৰবন্ধ লিখিছিল। এই প্ৰবন্ধখিনি একেলগ কৰি হিন্দু-ধৰ্ম কি কিতাপখন যুগুতোৱা হৈছে। এই প্ৰবন্ধসমূহত হিন্দু ধৰ্মৰ কিছু চিত্ৰ প্ৰকাশ পাইছে। এই প্ৰকাশে ব্যক্তিৰ চিন্তা-চেতনা, সমগ্ৰতা আৰু অস্তিত্বত জোকাৰণি তুলিব বুলি ভবা হৈছে। গান্ধীয়ে হিন্দু ধৰ্মক 'অহিংসাত্মক উপায়েৰে সত্যৰ সন্ধান' বুলি কৈছে। সত্যৰ প্ৰতি বাধাহীন অনুসন্ধানৰে আন এটা নাম হৈছে হিন্দু-ধৰ্ম। নিজকে সনাতনী হিন্দু বুলি কিয় কয় এই বিষয়েও গান্ধীয়ে কিতাপখনত কাৰণ দিছে। 'যঁতৰ নে সূতা'- এই অধ্যায়ত গান্ধীয়ে কৈছে যে যঁতৰত সূতা কটাটোক তেওঁ সাম্প্ৰদায়িক ধৰ্মতকৈ শ্ৰেষ্ঠ বুলি বিবেচনা কৰে কাৰণ হিন্দুস্তানৰ হাড়-ছাল ওলোৱা মানুহে যেতিয়ালৈকে অন্ন-বস্ত্ৰ নাপায় তেতিয়ালৈকে তেওঁলোকৰ বাবে ধৰ্ম নামৰ কোনো বস্তুৱেই পৃথিৱীত নাই। ধৰ্মক খোৱা-বোৱা, জাত-পাতৰ বিষয় কৰি তাৰ প্ৰতিষ্ঠাক লঘু কৰাক গান্ধীয়ে একেমুখে নিন্দা কৰিছে। নিজৰ ধৰ্মৰ প্ৰচাৰ কৰিবলৈ গৈ আনৰ ধৰ্মৰ ওপৰত অপমানসূচক মন্তব্য কৰাৰ পৰাও আঁতৰি থাকিবলৈ গান্ধীয়ে উপদেশ দিছে। হিন্দু ধৰ্মৰ গৌৰৱপূৰ্ণ পুৰণি অধ্যায় আৰু আৰু এই ধৰ্মক কলংকিত কৰা নতুন নিয়মৰ বিষয়েও কিতাপখনত গান্ধীজীয়ে বহু-কথা কৈছে।

তথ্যসূত্ৰ

শ্ৰেণী: অসমীয়া গ্ৰন্থ
শ্ৰেণী:সংকলন
লিবিয়া (শ্ৰুতিকথা)

লিবিয়া (ইংৰাজী: Libya বা Libye, প্ৰাচীন গ্ৰীক: Λιβύη) নামটোৱে গ্ৰীক শ্ৰুতিকথাৰ বহুকেইটা চৰিত্ৰক বুজায়৷

অ'চেনিড

লিবিয়া গ্ৰীক শ্ৰুতিকথা অনুসৰি টাইটান অ'চেনাছ আৰু টেথিছৰ তিনি হাজাৰ অ'চেনিডৰ ভিতৰত অন্যতম সামুদ্ৰিক দেৱী৷ কিছুমান সংস্কৰণত তেওঁৰ মাতৃ পম্ফলিক্স আৰু ভগ্নী এছিয়া বুলিও কোৱা হৈছিল। কিছুমান শ্ৰুতিকথাৰ মতে লিবিয়া সাগৰ দেৱতা ট্ৰাইটনৰ পত্নী আৰু আৰু তেওঁ সম্ভৱতঃ নাছামন আৰু কেপহাৰাছক আম্ফিটেমিছলৈ লৈ যোৱা ট্ৰাইটনিয়ান নিম্ফকে ধৰি বহুকেইগৰাকী নিম্ফৰ মাতৃ আছিল।

ইজিপ্তৰ ৰাজকুমাৰী

লিবিয়া ইজিপ্তৰ ৰজা এপাফাছৰ কন্যা আছিল৷ তেওঁ সাগৰৰ দেৱতা প'জাইডনৰ সৈতে বিবাহ হৈছিল আৰু বেলুছ আৰু এজেন'ৰৰ মাতৃ হৈছিল। তেওঁ উত্তৰ আফ্ৰিকাৰ প্ৰাচীন লিবিয়া দেশৰ প্ৰতিনিধিত্বমূলক দেৱী আৰু তেওঁৰ নামৰ পৰাই আধুনিক যুগৰ লিবিয়া নামটোৰ উৎপত্তি হৈছিল।

তথ্য সংগ্ৰহ

শ্ৰেণী:গ্ৰীক কিংবদন্তি